钦定古今图书集成/理学汇编/学行典/第064卷 > 周子通书 > 《顺化》
## 钦定古今图书集成/理学汇编/学行典/第064卷 > 周子通书 > 《顺化》

“天以阳生万物，以阴成万物。”生仁也，成义也。

〈注〉阴阳以气言，仁义以道言。

故圣人在上，“以仁育万物，以义正万民。”

所谓定之以仁义

“天道行而万物顺，圣德修而万民化。”“大顺大化，不见
其迹，莫知其然”之谓神。

“天地圣人” ，其道一也。

故“天下之众，本在一人。”道岂远乎哉？术岂多乎哉？

天下之本在君，君之道在心，心之术在仁义。